cyanic-selkie/wikianc huggingface dataset:
Timothy Hackworth
Ungdom og tidlig arbeid
Selv om William Hedley vanligvis gis æren for å ha tegnet lokomotivene, er det svært mye som tyder på at de ble til takket være samarbeidet der Christopher Blackett var den drivende kraft med Timothy Hackworth som sentral teknisk ansvarlig. Dessuten var det Hackworth som fikk ansvaret for å sørge for den løpende driften av lokomotivene, og for å foreta de tekniske utbedringer som viste seg nødvendige. I tidens løp ble Blackett stadig mer opptatt av andre forretninger og var i liten grad tilstede ved Wylam-verket, og det ble dermed Hedley som fikk ansvaret for gruvedriften. Hackworth var metodist og insisterte på å holde hviledagen hellig, noe som forårsaket stadig større konflikter på en arbeidsplass der han ble forventet å stille på jobb når ledelsen krevde det. I 1816 sluttet han ved Wylam-gruvene fordi presset ble for stort. Det tok ikke lang tid før han ble ansatt som smedmester i gruvene i landsbyen Walbottle, som ligger i nærheten av Wylam.
Familie
Timothy Hackworth Hadde tre sønner og seks døtre. Hans eldste sønn, John Wesley Hackworth (1820–1881), gikk i sin fars fotspor, og i 1859 patenterte han Hackworth-ventilen.
Ettermæle
I Timothy Hackworths hjemby Shildon er en skole kalt opp etter ham. I boligen hans ble det opprettet et museum, som senere ble innlemmet i National Railway Museum. Lokomotivet Samson, som Hackworth ferdigstilte i 1839, er bevart i Canada på Nova Scotia Museum of Industry i Stellarton i provinsen Nova Scotia.
Wulfsbergs gate 13 (Moss)
Bygningen er et kulturminne (ID 231546-0), og ble vernet etter Plan- og bygningsloven i 2018-01-04. Den er bevaringsverdig fordi den regnes som en del av det historiske miljøet ved Christian Augusts plass / Basartaket. Wulfsbergs gate het tidligere Søndre Bjerg, men i 1907 ble gaten oppkalt etter Wulfsberg, Gregers Winther som representerte Moss i den grunnlovgivende forsamling på Eidsvoll våren 1814. Bygningen brant ned i bybrannen i 1881, og ble bygget opp igjen i 1883.
Brann i 1881
Huset brant ned i en bybrann ved Søndre Bjerg i Moss, som herjet byen den 16. juli 1881. Huset ble oppført på nytt to år senere i 1883. Wulfsbergs gate fikk Assurancesum på 610 000 kroner etter brannen. Det kan også hende at husets eiere hadde forsikring på huset, dersom dette står i branntakstene. I 1893 fikk Wulfsbergs gate innlagt vannforsyning, dvs tilgang til vann.
Husnummer
Huset har byttet husnummer flere ganger gjennom 1800 - 1900 tallet. Rundt år 1800 hadde bygningen matrikkel nummer 108, men ingenting er registrert. I 1841, 40 år før brannen, het huset Søndre Bjerg 164 (matrikkel nr. 164), og byttet til Wulfsbergs gade 1 (matrikkel nr. 1) i 1889. Huset fikk ikke gatenavn Wulfsbergs gate 13 (matrikkel nr. 13) før omkring året 1959. Wulfsbergs gate 13 har gårds/bruk nummer 2/2388.
Wulfsberg, Gregers Winther
Gregers Winther Wulfsberg (f. 26. oktober 1780) var embedsmann og politiker. Fra 1811 var han byfogd i Moss, og senere amtmann i 1831. Wulfsberg både representerte Moss i den grunnlovsforsamlingen på Eidsvoll våren 1814, og var i tillegg en stortingsrepresentant i flere år. Han eide store deler av byen, med Søndre Bjerg (Wulfsbergs gate) inkludert, og var en av de rikeste personer i Moss. Wulfsbergs gate ble oppkalt etter han i 1907. Gregers Winther Wulfsberg er gravlagt på Moss kirkegård.
1800-tallet
Anders Pedersen (f. 1815) var en murersvend fra Borge Sogn. Han hadde en inntekt på 1.200 kroner. Anders eide Søndre Bjerg 164 fra omkring 1865 fram til han døde før brannen i 1881, antageligvis på grunn av alder. Han var gift med Marthe Marie Gundersdatter, og de hadde 5-6 barn. Marthe Marie Pedersen (f. 1820) ble enke etter Anders død og fikk eierskap over huset. Huset ble etter hvert kjøpt av Ludvig Jansen.
1900-tallet
Ludvig Jansen (f. 18. juli 1879) var en auksjonarius fra Christiania. Ludvig eide Wuflsbergs gade 1 før han solgte huset til Sverre Andersen i 1936. Han var gift med Kristine Jansen (f. 13. september 1878) og de hadde flere barn. Ludvig Jansen døde 3. oktober 1944 etter et par måneders sykdom.
Inghild Hansgården bodde også på Wulfsbergs gate 13 i 1973. Inghild var en ordinær person så om henne vet vi lite om, bortsett fra at hun hadde et familiemedlem i Moss, Dag Finn Hansgården (f. 8. februar 1956), som døde 22. november 1987.
Den kinesiske slaveriskandalen 2007
Den kinesiske slaveriskandalen 2007, som på kinesisk er kjent som 山西黑砖窑案 Shanxi svarte teglovnhendelse, er en betegnelse som refererer til en rekke tvangsarbeidssituasjoner i provinsen Shanxi i Folkerepublikken Kina. Tusenere av kinesere, deriblant barn, var blitt truet til å arbeide som slaver ved ovnene i illegale teglverk, og ble holdt i sjakk ved tortur fra eiernes side. Forholdene ble offentlig kjent i 2007, og pr. juni 2007 var anslagsvis 570 personer blitt reddet fra slike situasjoner.
De illegale teglprodusentene hadde klart å etablere seg ved hjelp av bestikkelser. På grunn av mangel på arbeidskraft i Shanxi ble arbeidskraften hentet ved bedragerske metoder fra andre provinser. De arbeidet som slaver, noe som betød at profittmarginene ble svært store. Saken avdekket at kommunistiske tjenestemenn var dypt involvert. Som eksempel kan det nevnes at Wang Bingbing, eieren av et teglverk i fylket Hongdong i byprefekturet Linfen var sønn av Wang Dongyi, sekretær for den stedlige avdeling av kommunistpartiet. Eieren satte bort driften av teglverket til Heng Tinghan fra Henan. Teglverket produserte 10 000 teglsten pr dag; markedsprisen for 10 000 teglstener var om lag 2 000 til 3 000 yuan. Men eieren betalte imidlertid kun 360 yuan til Heng pr 10 000 teglstener.
Eksistensen av illegale teglverk ble først meldt til provinsmyndighetene i 1998. Det ble da reagert med en rekke razziaer uten at lokale myndigheter ble varslet, og over 150 slaver, tre av dem barn, ble befridd.
Men det kom stadig nye meldinger, særlig fra 2004 av. Den 7. mai 2007 rapporterte Henan TV Metro Channel om et tilfelle med fem mindreårige på om lag 16 år som hadde forsvunnet fra området rundt jernbanestasjonen i Zhengzhou. Deres foreldre hadde hørt om kidnappinger til teglverkene i Shanxi, og etter to måneders påtrykk og leting hadde de funnet de fem blant om lag 50 mindreårige fra Henan i et illegal teglverk. De var blitt kidnappet og solgt til teglverket for 500 Yuan hver.
Flere medier fulgte opp med undercoverbesøk og filming i teglvverkler i Shanxi. Flere av teglverkene, blant annet i Yuncheng og Jincheng, opererte med folk holdt i slavekår. Det ble avslørt tilfeller av tortur, og hvordan slavene fikk overvære henrettelser av slaver som hadde opponert.
Det fremkom etterhvert rapporter om lignende teglverk i provinsene Hebei, Guangdong og Xinjiang.
Regjeringen tok raskt fatt i sakene etter at massemediene begynte å melde fra om dem. President Hu Jintao og statsminister Wen Jiabao gikk offentlig ut, og guvernør Yu Youjun av Shanxi fremførte selvkritikk. En politistyrke på 35 000 ble mobilisert for å oppspore og etterforske tilfellene. Flere dusin teglverkseiere ble idømt fengselsstraffer og 95 lavere embedsmenn ble straffet for tjenesteforsømmelse og 24 ble avskjediget. En arbeidsformann ble idømt livsvarig fengsel og en av hans ansatte fikk dødsstraff for å ha drept en mentalt tilbakestående slave.
Ingen høyere partifunksjonærer ble holdt ansvarlige.
Jeysson Monroy
Jeysson Monroy (født 14. mars 1985) er en colombiansk amatørbokser, som konkurrerer i lett tungvekt. Han ble tatt ut til å representere Colombia under Sommer-OL 2012 i London, der han røk ut i første runde.
Isabela (Galápagos)
Isabela (spansk: Isla Isabela, engelsk alternativt navn: Albemarle) er den største av øyene som utgjør Galápagos-arkipelet. Den ligger i Stillehavet, 965 kilometer vest for Ecuador, og har et areal på 4 670 kvadratkilometer. Øya har en lengde fra nord til sør på hundre kilometer, og en form som kan minne om en sjøhest. Ekvator krysser nordspissen av øya, like sør for vulkanen Wolf. Isabela, Fernandina og noen mindre naboøyer, utgjør Galápagos-provinsens vestligste kanton, Isabela.
Øya er bygd opp av de seks vulkanene Ecuador, Wolf, Darwin, Alcedo, Sierra Negra og Cerro Azul. Det har vært ti utbrudd siden 1963.
Historie
Ambrose Cowley ga øya det opprinnelig navnet, Albemarle Island, i 1684, etter hertugen av Albemarle. Charles Darwin besøkte øya i 1835, og i 1893 kom der fast bosetning til den sørlige delen av øya. Byen Puerto Villamil ble grunnlagt samme år, og noe senere Santa Tomás. I 1990-årene begynte utviklingen av turistindustrien, med utbygning av blant annet hoteller, barer og restauranter. En småflyplass ble åpnet i 1996.
Friidrett under Sommer-OL 2016 – 400 meter hekk kvinner
Kvinnenes 400 meter hekk finner sted den 15.–18. august 2016 på Olympiastadion..
Heat
Kvalifiseringskrav: De tre første utøverne i hvert heat (Q) pluss de seks rakseste utøverne ellers (q) kvalifiserte seg til neste rund.
Semifinaler
Kvalifiseringskrav: De to raskeste i hvert heat (Q) pluss de to raskeste ellers (q) kvalifiserte seg til finalen.
Aulonogyrus
Aulonogyrus er en artsrik slekt av biller i underordenen Adephaga, familien virvlere (Gyrinidae). De har todelte fasettøyne, den ene delen er tilpasset å se i vann, den andre til å se i luft. Når farer dukker opp kan de både dykke og gjøre hopp over vannoverflaten.
Utseende
Små til middelsstore, som oftest halvmatt svarte biller, gjerne med gul ytterkant. Kroppen er utpreget strømlinjeformet og noe flatt hvelvet, og har mer eller mindre metallisk glans. Hodet er spadeformet med en skarp fremkant. Fasettøynene er delt i to vidt skilte deler, en øvre del til å se over vannoverflaten og en nedre del til å se under den, hos denne slekten er de forholdsvis store. Antennene er ganske korte og sylindriske. Kroppen er helt glatt, tett og ganske kraftig punktert. Dekkvingene har markerte lengdefurer. Frambeina er utformet som gripebein mens mellom- og bakbeina er utformet til flate årer. Disse er så korte at man gjerne overser dem og de raskt svømmende billene kan virke beinløse.
Puerto Villamil
Puerto Villamil er en landsby på øya Isabela i Galápagos-arkipelet. Landbyen, som ligger ved stillehavskysten på sørøstsiden av øya, er Galápagosøyenes tredje største bosetning med en befolkning på 2 092 (2010), og hovedbyen i kantonen Isabela.
Aulonogyrus
Levevis
Virvlene er rovdyr og spiser insekter som faller ned på vannoverflaten. Disse billene opptrer gjerne i grupper som svømmer rundt på vannoverflaten, og kan minne om radiobiler i et tivoli. Dersom de blir truet dykker de og gjemmer seg nær bunnen. Om en virvler blir fanget, skiller den ut et illeluktende stoff. Dette gjør billen usmakelig for rovdyr og virker også som et alarmstoff overfor andre virvlere.
Puerto Villamil
Puerto Villamil ble grunnlagt av Antonio Gil i 1897 og fikk navn etter den ecuadorianske frihetskjemperen, og Galápagos' første guvernør, José de Villamil. Fra havnen ble det skipet ut sulfur fra et lokalt vulkankrater til Guayaquil. I 1902 ble det opprettet en garnison i Puerto Villamil. Jordbruk og fiske har vært de viktigste næringsveiene for befolkningen i landsbyen, inntil det på 1990-tallet ble en gradvis utvikling av turistnæringen. Stedet er blant annet ugangspunkt for turer til vulkanen Sierra Negra og lavaformasjonene Las Tintoreras. I 1996 åpnet General Villamil-flyplassen som har flyforbindelser til Puerto Baquerizo Moreno og Baltra.
Aulonogyrus
Utbredelse
Slekten forekommer i alle verdensdeler bortsett fra Sør-Amerika.
Judy Davis
Judy Davis (født 23. april 1955) er en australsk film-, TV- og sceneskuespillerinne. Hun har vunnet syv Australian Academy Awards (AACTA) og to British Academy Film Awards (BAFTA).
Hun kom til oppmerksomhet på skjermen for sin rolle som Sybylla Melvyn i filmen My Brilliant Career fra 1979, som ga henne sine to BAFTA Awards. Hun har fått Oscar-nominasjoner for A Passage to India (1984) og Husbands and Wives (1992). For hennes TV-arbeid har hun vunnet tre Emmy Awards for I stillhetens tjeneste (1995), tittelrollen i Life with Judy Garland: Me and My Shadows (2001) og The Starter Wife (2007).
Privatliv
Davis ble født i Perth, og hadde en streng katolsk oppdragelse. Hun er utdannet ved Loreto Convent og Western Australian Institute of Technology, og ble uteksaminert fra National Institute of Dramatic Art (NIDA) i 1977. Hun har vært gift med skuespiller og stipendiat ved NIDA Colin Friels siden 1984. De har to barn, sønnen Jack og datteren Charlotte.
Sigmund Asmervik
Sigmund Asmervik (født 11. desember 1941) er en norsk arkitekt, forfatter og professor emeritus i by- og regionplanlegging ved Norges miljø- og biovitenskapelige universitet (NMBU) på Ås.
Asmervik er utdannet sivilarkitekt ved Norges Tekniske Høgskole (1966). Han tok doktorgrad (dr.ing) i transportplanlegging ved NTH i 1976. Asmervik har hatt to gjesteforskeropphold ved UC Berkeley i California (1987 og 2002–2003). Han underviste i ulike perioder fra 1970 til 1990 ved Arkitekthøgskolen i Oslo og ved NTH i Trondheim.
Asmervik startet sin karriere etter studiet ved NTH hos professor Olli Kivinen i Helsingfors og arbeidet her med generalplanen for Åbo, 1967-1969. Han var avdelingsleder i Sintef (1983-1990) og direktør for forskningsstiftelsen Allforsk i Trondheim (1990-95).
Som arkitekt og planlegger kan Asmervik betegnes som en humanistisk modernist. Han har vært talsmann for å inkorporere kunnskap om forebyggende helsearbeid, økologi og miljøforhold i arkitektur og fysisk planlegging. Han har arbeidet med planteori og forståelig planpresentasjon. Som ung arkitekt utarbeidet Asmervik i 1969, ved slutten av oppholdet i Finland, ett av to planforslag som delte seieren i den åpne nordiske arkitektkonkurransen om byplan for Heimdalsområdet, Trondheim kommune. Det andre planforslaget var laget av det danske firmaet Skaarup & Jespersen i samarbeid med ingeniørfirmaet Nyvig A/S. En sammenstilling av de to seirende planforslagene ble lagt til grunn for det som senere skulle bli Tillerbyen. Byen var planlagt som en avlastningsby, en «new town», som skulle hindre negative sider av fortsatt rask byvekst i Trondheim by. Det mest radikale med Asmerviks forslag var å introdusere byutvikling med en tradisjonell kvartalsstruktur som gir både stor fleksibilitet og høy utnytting med en relativt lav bebyggelse. Forslaget om en kompakt kvartalsstruktur sto i kontrast til rådende funksjonalistiske byplanidealer om frittliggende høyhus i åpne parkområder. Konkurranseforslaget bruke kun 2/3 av arealet av området som var planlagt for utbygging i programmet, med en kompakt by uten å bygge på de de omstridte landbruksområdene. Asmervik har senere skrevet om årsakene til det store spriket mellom de ambisiøse intensjonene i byplanen og det faktiske resultatet av utbyggingen. Historien om Tillerbyen er ifølge Asmervik et eksempel på at hele byer vanskelig lar seg planlegge i detalj, men finner sin form som et resultat av komplekse årsaksforhold og sammensatte faktorer.
Asmervik ledet arbeidet med Midtbyplanen i Trondheim i 1975–1976. Resultatet av planarbeidet var en enighet om bevaring av Midtbyens karakter, og med rom for fornying og videreutvikling innenfor det historiske gatenettet fra Cicignons byplan fra 1681 innenfor den eksisterende utnyttelsesgraden og med en større andel med boliger i Midtbyen.
Asmervik arbeidet med sentrumsplan for Røros i Arkitekturvernåret i 1975. Planen bidro til at den tradisjonelle bakgårdsbebyggelsen med fjøs og stall ikke ble revet.
Han var regjeringsoppnevnt medlem av Statens råd for funksjonshemmede fra 1999 til 2007.
Rutekremle
Rutekremle (Russula virescens) er en grønn kremle som vokser under eik, hassel eller bøk. Den er oppført som «nær truet» i Norsk rødliste for arter 2021.
Beskrivelse
Hatten er mellom 5–15 cm bred, hvelvet til utbredt, ofte litt nedtrykt i midten. Det dannes sprekker i hatthunden, noe som kan være spesielt tydelig mot kanten. Hattfargen er grønn. Den er relativt karakteristisk. Stilken blir mellom 3–8 cm høy og inntil 4 cm tykk. Den er hvit og fast. Lukten er svak og smaken er mild.
Den vokser på omtrent 35 kjente lokaliteter og har tyngdepunkt i Østfold-Vestfold og i kystsonen i Aust-Agder, men forekommer ellers spredt i kystnær eik-hasselskog nord til Sunnhordaland-Hardanger. Vurderingen til «nær truet» i rødlista er forbundet med en liten og minskende populasjon, for det meste i rødlistede skogtyper.
Lesley Thompson
Lesley Allison Thompson-Willie (født 20. september 1959 i Toronto i Ontario) er en canadisk roer som deltok i de olympiske leker 1984 i Los Angeles, 1988 i Seoul, 1992 i Barcelona, 1996 i Atlanta, 2000 i Sydney, 2008 i Beijing og 2012 i London
Thompson ble olympisk mester i roing under OL-1992 i Barcelona. Hun var styrmann på den canadiske båten som vant åtter for kvinner foran Romania og Tyskland.
Frances Fisher
Frances Louise Fisher (født 11. mai 1952 i Milford on Sea i Hampshire) er en engelskfødt amerikansk skuespillerinne. Hun er mest kjent for sine roller i filmer som Pink Cadillac (1989), LA Story (1991), Nådeløse menn (1992), Striptease (1996), Wild America (1997), Titanic (1997), The Audrey Hepburn Story (1999), Gone in 60 Seconds (2000), Laws of Attraction (2004), The Kingdom (2007), In the Valley of Elah (2007), The Lincoln Lawyer (2011) og The Host (2013). Hun har også medvirket i TV-serier som The Edge of Night (1976-1981), Strange Luck (1995), Becker (1999), Glory Days (2002) og Eureka (2008).
I 1970, da Fisher var 18, giftet hun seg med skoleforelskelsen Billy Mack Hamilton. Paret var bare gift i to år før skilsmissen. Fisher var også i et forhold med skuespiller og regissør Clint Eastwood i 6 år i begynnelsen av 1990-tallet. I løpet av den tiden, hadde paret et barn sammen, Francesca Eastwood (f. 1993).
Tidlig liv og utdannelse
Frances Fisher ble født i Milford on Sea i Hampshire i England, og er datter av det amerikanske foreldreparet Olga Rosine (født Moen), en husmor, og William Irving «Bill» Fisher Sr., en overbetjent på et oljeraffineri. Før hun nådde en alder av 15, hadde hun flyttet ni ganger og reiste på grunn av farens jobb. Hun var innom land som Italia, Tyrkia, England, Colombia, Frankrike, Canada og Brasil. Da hun var 15 døde moren hennes, og hun tok på seg ansvaret for å bidra til å oppdra sin yngre bror. Til slutt fullførte hun videregående skole på Lutcherstark High School i Orange, Texas, hvor hun hadde vært med i teaterproduksjoner, og senere jobbet som sekretær.
Frank Polk
Frank Lyon Polk (født 13. september 1871 i New York, død 7. februar 1943) var en amerikansk advokat og demokratisk politiker.
Han var en prominent advokat i advokatfirmaet som i dag er kjent som Davis Polk & Wardwell LLP. Han ble uteksaminert fra Yale College i 1894 og senere fra Columbia University Law School i 1897. Han satt i flere utvalg og kommisjoner i New York. Han arbeidet i Utenriksdepartementet fra 1915 og var viseutenriksminister 1919–1920 og fungerende utenriksminister i 1920.
Polk ledet Den amerikanske fredsforhandlingskommisjonen (American Commission to Negotiate Peace) i 1919, og ledet vennen John W. Davis' vellykkede valgkamp ved Det demokratiske partis landsmøte i 1924.
Alstadsteinen
Alstadsteinen er en rikt utsmykket runestein med to separate innskrifter. Den sto opprinnelig på gården Nedre Alstad i Hof, Østre Toten kommune, Oppland. Steinen er hogd ut av rød sandstein, av en type som i Norge bare finnes på Ringerike, langs østsiden av Tyrifjorden og Steinsfjorden.
Historie
På gården Alstad sto i middelalderen en liten stavkirke, og det er mulig at det finnes en sammenheng mellom gården som kirkested og lokaliseringen av steinen. Men etter alt å dømme var steinen der før kirken.
Steinen er første gang nevnt i verket Monumenta danica av Ole Worm i 1643. Den første inngående dokumentasjonen av steinen var ved M. F. Arendt, som tegnet av både figurene og de to innskriftene. Steinen sto da på tunet, rett foran hovedbygningen. En gang rundt 1830 ble den skadet, ved at en tømmerstokk falt og brakk steinen tvers av nede ved foten. Steinen lå en stund nede, men det skal ha skjedd mye sykdom og ulykke med buskapen, og dette ble satt i forbindelse med den brukne steinen (jfr. tradisjonen med Vigsteinen). Den ble reparert med jernbånd og satt opp på plass, og slik er den avbildet i 1854. I 1913 ble steinen innlemmet i Universitetets Oldsaksamling, og den sto i mange år i foajeen i Historisk Museum.
Innskriftene
Alstadsteinen har gjennom årene vært omfattet av stor interesse for arkeologer og runologer, og den er blitt tolket av både Oluf Rygh og Ingvald Undset. På basis av disse og hans egne studier gjengis her Magnus Olsens tolkning.
Innskrift I
Den lengste innskriften går langs hele den ene smalsiden:
På norrønt blir dette: ''Jòrunn reisti stein þenna eptir [...] es hana àtti ok færđi af Hringarìki ùtan òr Ulfey[u]. Ok myndirsteinn [mæt]ir þessi''.
På moderne norsk blir det: «Jorunn reiste denne steinen etter [...] som eide (var gift med) henne og (hun) førte den utenfra Ringerike, fra Ulvøy. Og billedsteinen hedrer dem begge.» Det er påfallende at Alstadsteinen og Dynnasteinen, to av de mest forseggjorte og utsmykkede norske runesteinene, er reist av kvinner. Men de er begge også fraktet til stedet der de er reist fra Ringerike, flere mil fra stedet der steinen er brutt ut. Innskriften på Alstadsteinen oppgir også stedet der den er hentet fra, nemlig Ulvøya i Steinsfjorden, like nord for Sundvollen.
Runene skulle tyde på at steinen og innskriften skriver seg fra slutten av 900-tallet.
Innskrift II
Under bildene på forsiden er det ristet en yngre innskrift i tre linjer tvers over steinen:
På norrønt blir det: Engli reisti stein þenna eptir þorald, sons sinn, es varđ dauđr i Vitaholmi, miđli Ustaholms ok Garđar.
Oversatt til moderne norsk blir det: «Engle reiste denne steinen etter Torald, sønnen sin, som fant døden i Vitaholm - mellom Ustaholm og Gardar».
Dateringen blir annen halvdel av 1000-tallet. To innskrifter på samme stein er uvanlig, men ikke enestående, jfr. for eksempel Oddernessteinen.
VM i bueskyting 1931
VM i bueskyting 1931 (verdensmesterskapet i bueskyting) ble arrangert i Lwów i Polen i 1931.
Mikhail Dauhaliavets
Mikhail Dauhaliavets, belarusisk Міхаіл Даўгалявец - Mikhail Dawhaljavets (født 18. mai 1990) er en belarusisk amatørbokser, som konkurrerer i lett tungvekt. Han ble tatt ut til å representere Belarus i Sommer-OL i 2012 i London, der han ble slått ut i første runde.
Carin Gerhardsen
Carin Kristina Gerhardsen (født Behrman 6. desember 1962 i Katrineholm) er en svensk krimforfatter.
Gerhardsen ble født i Katrineholm. I oppveksten drev hun med ballsport og musikk, konkurrerte i bordtennis og andre idretter, og spilte saksofon i et punkband (som blant annet var oppvarmingsband for KSMB). Siden studerte hun matematikk ved Uppsala universitet og bodde en tid i London. Hun roman-debuterte i 1992 med den filosofiske idéromanen På flykt från tiden, om en mann som holdes som gissel i fire år i Beirut. De helt store salgstallene ble det ikke, så hun fortsatte sitt arbeid som IT-konsult og jobbet blant annet med GSM-basetasjonsutvikling, JAS-simulator og børshandelssystemer. Senere har hun begynt å skrive på heltid. Hun bor med sin mann Ken Gerhardsen og deres barn på Östermalm i Stockholm.
Hammarbyserien
Gerhardsen innledet sitt forfatterskap i London, der hun ble utfordret av en venn til å skrive en bok. Resultatet ble publiseringen av På flykt från tiden  i 1992. Først mange år senere gjenopptok hun forfattervirksomheten, nå i en ny sjanger. Innen hun tegnet forlagskontrakt skrev hun tre kriminalromaner i samme serie - det som skulle komme til å bli kjent som Hammarbyserien. Den første, Pepparkakshuset, kom i 2008. deretter fulgte Mamma, pappa, barn (2009), Vyssan lull (2010), Helgonet (2011), Gideons ring (2012), Hennes iskalla ögon (2013), Tjockare än vatten (2014) samt den avsluttande Falleri fallera falleralla (2015). Bøkene kretser omkring en gruppe politilfolk som ledes av «kriminalkommissarie Conny Sjöberg» på Hammarby politistasjon på Södermalm i Stockholm. Serien er oversatt til mer enn tjuefem språk og er blitt belønnet med flere priser.
Marija Jaremtsjuk
Marija Nazarivna Jaremtsjuk (ukrainsk: Марія Назарівна Яремчук, engelsk translitterasjon: Mariya Nazarivna Yaremchuk, født 2. mars 1993 i Tsjernivtsi, Ukraina) er en ukrainsk popsanger. Jaremtsjuk representerte Ukraina i Eurovision Song Contest i København i mai 2014.
Jaremtsjuk var en av finalistene i tv-prosjektet Voice of the Country, og i 2012 representerte hun Ukraina i den internasjonale musikkonkurransen for unge musikere, New Wave, i Jūrmala i Latvia. Hun ble nummer tre i konkurransen med melodien «Homeless». I 2013 deltok hun i den ukrainske nasjonale finalen til Eurovision Song Contest, Фінал національного відбору на ПКЄ, med sangen «Imagine», som ble nummer fem. I 2014 vant hun den nasjonale finalen med «Tick-Tock». Sangen kom på sjetteplass i den internasjonale finalen.
Marija Jaremtsjuk er datter til den avdøde ukrainske folkekunstneren Nazarij Jaremtsjuk. Hun betegner seg selv som en ikke-politisk person, men i desember 2013 erklærte hun sin støtte til Regionpartiet.
Eurovision Song Contest
Deltakelser i den ukrainske nasjonale finalen og Eurovision Song Contest:
Belgias herrelandslag i landhockey
Belgias herrelandslag i landhockey er det belgiske landslaget i landhockey for menn som konkurrerer for Belgia under internasjonale konkurranser som Europamesterskapet i landhockey for menn, sommer-OL og andre internasjonale landslagsturneringer.
Belgia har deltatt i OL 15 ganger, med et beste resultat som en sølvmedalje i 2016.
Sung Kang
Sung Kang (født 8. april 1972) er en amerikansk skuespiller. Han er blant annet kjent for å ha spilt i filmer som  (2004), Undoing (2006) og ''The Fast and the Furious (2006).
Wuzhishan (Hainan)
Wuzhishan (kinesisk 五指山; pinyin: Wǔzhǐshān) er et bydistrikt i provinsen Hainan i Folkerepublikken Kina.
Distriktet har sitt navn etter fjellpartiet Wuzhi Shan, som ligger her.
Det har et areal på 1,129 km² og et folketall på 107,000 innbyggere.
Boško Drašković
Boško Drašković (født 4. januar 1987) er en montenegrinsk amatørbokser, som konkurrerer i lett tungvekt. Han ble tatt ut til å representere Montenegro under Sommer-OL 2012 i London, der han røk ut i første runde.
Gunilla Bergensten
Gunilla Margareta Bergensten, opprinnelig Filipsson (født 8. januar 1967 i Köping, Västmanland), er en svensk journalist, forfatter og tekstforfatter.
Jonna Berggren
Jonna Berggren (født 1968) er en svensk forfatter som skriver fantasy for barn og ungdom.
Roses of Neurosis
Roses of Neurosis er en EP av Sivert Høyem, utgitt 12. februar 2021.
EP-en fikk gode mottakelser, og ble blant annet beskrevet som «det sterkeste Sivert Høyem har skapt solo» av Aftenpostens anmelder.
Jonna Berggren
Hun har arbeidet som lærer i naturvitenskap, biologi och bioteknik. Hun har en magistereksamen i biologi (med innretning på genetikk) fra Göteborgs universitet.
Roses of Neurosis
Før utgivelsen ble to av sporene på EP-en, «Run Away» og «Devotional», sluppet som singler. På sistnevnte medvirker Nils Petter Molvær på trompet.
Ski-VM 2017 – Sprint kvinner
Ski-VM 2017 – Sprint kvinner ble avholdt 23. februar 2017 i Lahtis i Finland. Maiken Caspersen Falla fra Norge tok gull foran de amerikanske jentene Jessica Diggins og Kikkan Randall.
Roses of Neurosis
Høyem uttalte i et intervju i forbindelse med utgivelsen at han hadde nok materiale til å gi ut et helt album, men valgte å bare gi ut en EP i stedet ettersom noe av dette materialet var relativt gammelt og at han ikke så for seg å bygge et album rundt det.
Sporliste
Alle sanger er skrevet av Sivert Høyem.
DEFA (bedrift)
DEFA, opprinnelig D. Eidsvig fabrikker, ble grunnlagt i Sandvika utenfor Oslo i 1946 av Didrik Eidsvig, bestefar til dagens eier av DEFA, som heter det samme.
Det hele startet med produksjon av leketøy, som for eksempel dukker og modellfly og -biler til det norske markedet. Etter få år gikk produksjonen over i lysarmaturer, elektriske brytere, koblingsbokser og stikkontakter i aluminium. I løpet av 1950-tallet ble DEFA den første norske underleverandøren til den svenske bilindustrien.
I 1960 introduserte DEFA sin første motorvarmer. Det startet med en universalvarmer som passet til de fleste biler. Senere i denne perioden startet bedriften produksjon av blokkvarmere spesielt tilpasset hver enkelt motortype, og den første elektriske kupévarmeren ble introdusert i løpet av 1960-tallet. På denne tiden startet DEFA også produksjonen av servantholdere i aluminium.
På slutten av 1960-tallet flyttet DEFA deler av sin produksjon til Nesbyen i Hallingdal, før all produksjonen ble flyttet dit rundt 1970. Originaldeler til for eksempel Volvo, Scania og SAAB ble en anselig del av produksjonskapasiteten innen presstøping av aluminium.
På 1980-tallet startet DEFA også å produsere sitt første alarmsystem for biler, og etablerte en utviklingsavdeling for elektronikkprodukter på Kongsberg. DEFA Protect vandalsikker belysning ble også introdusert samme periode.
Ved årtusenskiftet introduserte Lighting Division elektriske uttak for parkeringsplasser, marinaer og campingplasser, og Electronics Division introduserte DEFA BoatSecurity.
I 2005 etablerte DEFA en produksjonsenhet i Kina under navnet DEFA Technology Wuxi.
Liste over Norges herrelandslag i ishockeys tropper til mesterskap 2016–
Ishockey-VM 2016
Kilde: IIHF.com
U20-VM i ishockey
U20-VM i ishockey ble arrangert første gang i 1974 i Leningrad, og blir arrangert hvert år.
Mesterskapet blir arrangert av IIHF.
VM i bueskyting 1932
VM i bueskyting 1932 (verdensmesterskapet i bueskyting) ble arrangert i Warszawa i Polen i 1932.
Christian Donfack Adjoufack
Christian Donfack Adjoufack (født 20. november 1983) er en kamerunsk amatørbokser, som konkurrerer i lett tungvekt. Han ble tatt ut til å representere Kamerun i Sommer-OL i 2012 i London, der han ble slått ut i første runde.
Matteo Pelucchi
Matteo Pelucchi (født 21. januar 1989) er en italiensk landeveissyklist. Han var profesjonell fra 2011 til 2021.
Eurypterider
Eurypterider eller sjøskorpioner (†Eurypterida) var marine leddyr som eksisterte fra ordovicium til perm (488–249 millioner år siden). Gruppen inkluderte de største leddyrene man kjenner til, Pterygotus. Eurypteridene ble utryddet i perm-trias-utdøingen. Deres nærmeste slektninger i dag er dolkhaler og edderkoppdyr. Artene hadde brodd på halen og lignet på skorpioner. Fossiler av dem er funnet over det meste av kloden.
Fossiler
Blant de flotteste fossilene man har funnet i Norge er en godt bevart, cirka 428 millioner år gammel og drøyt 70 cm lang sjøskorpion, som professor Johan Kiær fant i et lag av downtonsk sandstein på Rudstangen ved Kroksund i Hole på Ringerike i 1911. Den fikk det vitenskapelige navnet Mixopterus kiaeri og er således oppkalt etter professor Kiær.
Inndeling
Inndelingen under følger fossiilid.info (Institute of Geology, Tallinn University of Technology, Natural History Museum, University of Tartu, Estonian University of Life Sciences, Finnish Museum of Natural History, Swedish Museum of Natural History) og er i henhold til Taxon ID: 1498. Navn og beskrivelser i parentes er nødvendigvis ikke offisielle navn på grupper og arter, men kun midlertidige beskrivelser.
Pterygotus
Pterygotus var en eurypterid som levde i silur og devon. Den var 2 meter lang og spiste fisk, trilobitter og andre dyr. Pterygotus levde i havet. Fossiler av den er funnet i hele verden, unntatt Antarktis. Den hadde brodd på halen akkurat som andre eurypterider.
Sukkur
Sukkur, tidligere Aror Urdu: اروڑ) og Bakhar, er den 14. største byen i Pakistan og tredje største byen i provinsen Sindh. Den ligger på vestbredden av Indus-elven og er hovedkvarteret til Sukkur Divisjon og Sukkur Distriktet. Ordet Sakhar betyr "superior" på sindhi, og skrivemåten av byens navn på sindhi tyder dette er opphavet til navnet. Det moderne Sukkur ble bygget av den britiske general Charles Napier i 1840-årene.
Administrasjon
Byen Sukkur er hovedstaden i Sukkur Divisjon og også adelings-og distrikt-hovedkvarteret. Tehsils (Talukas) og inneholder mange Union council.
VM i bueskyting 1933
VM i bueskyting 1933 (verdensmesterskapet i bueskyting) ble arrangert i London i Storbritannia i 1933.
Motorveien Karachi–Lahore
Motorveien Karachi–Lahore, en:, Karachi–Lahore Motorway (KLM) er en 1694 km lang motorveistrekning under bygging i Pakistan. Den vil få seks kjørefelt, blir en høyhastighetsvei med begrenset tilgang (av- og påkjørsler). Motorveien vil forbinde Karachi og Lahore, og i forlengelsen, Islamabad og Peshawar. Motorveien vil også passere og forbinde store byer som Hyderabad Faisalabad og Multan.
Planen ble utformet tidlig på 1990-årene som en kombinasjon av motorveiene M3, M4, M5, M6 og M9. Den er nå betraktet som en viktig del av den kinesisk-pakistanske økonomiske korridor og vil koste om lag 6,6 milliarder dollar, med hoveddelen av finansiering fra ulike kinesiske statseide banker.
KLM er delt inn i fem seksjoner:
VM i bueskyting 1934
VM i bueskyting 1934 (verdensmesterskapet i bueskyting) ble arrangert i Båstad i Sverige i 1934.
Retignano
Retignano er en landsby i den italienske kommunen Stazzema, i Lucca-provinsen i Toscana.
Den var opprinnelig en liten bosetning av apuanligurer, en stamme fra lengre nord i Europa. Den ble innlemmet i Romerriket i år 177 f.kr., og ble en av de mest velstående og velutviklede romerske bosetningene i området, ved de apuanske alper. Landsbyen ble for det meste brukt som et tilfluktssted ved angrep fra sjøen, da det var et godt festningsverk med utsikt over sjøen, og nærhet til strategiske ressurser som tre og marmor.
I mellomkrigstiden opplevde landsbyen en kraftig avfolkning på grunn av emigrasjon til byene og utlandet, spesielt Nord-Amerika og Argentina. Tyskerne beleiret landsbyen og utnyttet den gunstige beliggenheten under krigen, før den ble «gjenerobret» av amerikanske soldater. De plasserte en av sine hovedbaser i fremrykningsfasen ved den gotiske linjen her.
Heinrich Wenck
Heinrich (Henry) Emil Charles Wenck (født 10. mars 1851, død 3. februar 1936) var en dansk arkitekt og akvarellmaler og fra 1903 titulær professor ved Kunstakademiet.
Etter forberedelse hos arkitekturmaler Peter Kornbeck og C.V. Nielsens tegneskole gikk Wenck på Teknisk Institut og studerte deretter ved Kunstakademiet i tiden 1869–1876. I 1878 mottok han Akademiets lille gullmedalje for et prosjekt til et bibliotek i gotikk.
Arkitekt hos DSB
Wencks virke kom nesten utelukkende til å ligge innenfor statsbanene hvor han var ansatt fra 1882, og han var DSBs ledende arkitekt i perioden 1894–1921 (hovedarkitekt 1894, overarkitekt 1919).
Allerede fra 1891 da han fikk tittel som førstearkitekt begynte Wenck å overta mer og mer av sin overordnede N.P.C. Holsøes arbeide ettersom Holsøe ble rammet av en øyensykdom.
Helsingør banegård som ble utført sammen med Holsøe, ble Wencks første større arbeide. Stasjonen er oppført i pompøs Rosenborg-stil.
Kystbanens stasjoner (1895–97) regnes for hans gjennombrudd og hovedverk. Han tegnet ikke bare stasjonene, men også leddvokterhus, kommandopost, remise, banearbeiderhus, pakkhus og toalettbygninger. Noen av husene er oppført utfra typetegninger, men ofte i forskjellig farvet tegl; rødt og gult. På Kystbanen ble hans konsekvente farveholdning, svenskrød og mørkegrønn/flaskegrønn, også knesatt og farvene kom til å gå igjen på Københavns hovedbanegård og mange andre stasjoner og privatbanestasjoner, f.eks. på Lygten stasjon.
I Wencks tid som sjefsarkitekt i DSB gjennomgikk det danske jernbanenettet en voldsom ekspansjon i form av både nyanlagte statsbaner og privatbaner og Wenck kom til å tegne hoveddelen av de mange stasjonsbygningene og andre jernbanebygninger som ble oppført i denne perioden. Han ble etterfulgt på posten som overarkitekt av sin elev K.T. Seest, som fortsatte den høye arkitekturstandarden hos etaten.
I tillegg til arbeidene for Statsbanene tegnet Wenck et antall bygninger for Post og Telegrafvæsenet, blant annet Centralpostbygningen i København og for Toldvæsenet.
Utstillinger og reiser
Wenck var også en habil akvarellmaler som stilte ut på Charlottenborg Forårsudstilling i tiden 1878–1901, hos Kunstnerforeningen av 18. november 1882 i 1921, på Nordisk Kunstudstilling, København 1883 og Den Nordiske Industri-, Landbrugs- og Kunstudstilling i Kjøbenhavn 1888, på Verdensutstillingen i Paris i 1900, på Rådhusudstillingen i København 1901 og på Dänische Ausstellung, Kgl. Kunstgewerbemuseum, Berlin 1910–11. Som arkitekt deltok han i Landsutstillingen i Aarhus i 1909.
Wenck fikk flere ganger mulighet for å reise. Han var i Tyskland i 1876, 1883, 1902, 1907 og 1909, i Italia 1876, 1883–85 (studiereisen), 1906, 1907 og 1909, i Frankrike 1876, 1902 og 1911, i Belgia 1876, i Holland 1876, 1900 og 1902, i England 1883-85 og 1900 og i Sveits i 1902.
Utmerkelser
Wenck ble tildelt Eckersbergmedaljen i 1898 for Kystbanens stasjoner og for Københavns godsbanegård i 1901.
Han mottok Dannebrogordenen og Fortjenstmedaljen. Han innehadde også de utenlandske ordener den greske Frelserens orden, mecklenburgske Griffordenen og den prøyssiske Den røde ørns orden.
Portretter av Wenck
Wenck ble malt av Michael Ancher i 1925 i Brøndums Hotel, Skagen og av Vilhelm Rosenstand. Det finnes også et portrett malt av vennen, den svenske maler Oscar Björck. Han er også portrettert på Viggo Johansens maleri «Et Akademiraadsmøde», 1904 (Statens Museum for Kunst).
Arkitektur
I alt finnes det rundt 150 stasjoner fra Wencks hånd. 15 av hans bygningsverk er fredet.
Paul-Olav Øien
Paul-Olav Øien hadde ideen til TV-konseptet Skaperen, utviklet i samarbeid med Mediacircus og TV 2. Skaperen har gått flere sesonger på TV 2. Konseptet er også sendt på svensk TV4 som Uppfinnarna og dansk TV 2 («Danmarks bedste idé»), i tillegg til blant annet å være solgt til Tyskland.
Øien & Bjorvatn filmproduksjon vant Gullruten 2004 for beste faktaprogram med filmen Tett på Redningsselskapet med fotograf Morten Krogvold. De var også nominert til Gullruten for serien Jakten på det gode liv med Nadia Hasnaoui og portrettet av billedkunstneren Ferdinand Finne med programleder Dorthe Skappel (år 2000).
Den Illegale Presses Forening
Den Illegale Presses Forening 1940–45 var en norsk krigsveteranforening som ble opprettet sist på 1960-tallet, og nedlagt i 2005. Foreningen samlet motstandsfolk som hadde laget illegale aviser i Norge under andre verdenskrig.
Foreningen arrangerte seminar, utga bladet Fri presse, bidro til en utstilling på Universitetsbiblioteket i Oslo i 1980, og til å reise minnesmerket over den illegale presse i Hydroparken ved Nasjonalbiblioteket i 1985, og et minnesmerke og over redaktøren og norgesvennen Torgny Segerstedt.
Ihab Al-Matbouli
Ihab Al-Matbouli (født 6. november 1985) er en jordansk amatørbokser, som konkurrerer i lett tungvekt. Han ble tatt ut til å representere Jordan under Sommer-OL 2012 i London, der han røk ut i åttendedelsfinalen.
Brad Whitford
Bradford Ernest «Brad» Whitford (født 23. februar 1952 i Winchester i Massachusetts) er en amerikansk gitarist, kjent som medlem av hardrockbandet Aerosmith. Whitford er utdannet ved Berklee College of Music.
Whitford erstattet Ray Tabano som gitarist i Aerosmith i 1971.
Jane Alexander
Jane Alexander (født 28. oktober 1939) er en amerikansk skuespillerinne, forfatter og tidligere direktør for National Endowment for the Arts. Selv om hun kanskje er best kjent for å spille den kvinnelige hovedrollen i The Great White Hope, på både scene og skjerm, har hun også spilt en rekke roller i teater, film og fjernsyn, og har forpliktet seg til en rekke veldedige formål. Alexander har vunnet en Tony, to Emmy-priser og har blitt nominert til en Oscar fire ganger.
Tidlig liv
Alexander ble oppmuntret av sin far til å gå på college før hun tok fatt på sin skuespillerkarrière, og deltok på Sarah Lawrence College i Bronx, New York, hvor hun konsentrerte seg om teater, men hun studerte også matematikk med et øye mot dataprogrammering, i tilfelle hun mislyktes som skuespiller. Mens hun var på Sarah Lawrence delte hun en leilighet med Hope Cooke, som senere skulle bli gemalinne av Sikkim. Alexander tilbrakte sine yngre år som student ved University of Edinburgh i Skottland, hvor hun deltok i Edinburgh University Dramatic Society. Opplevelsen, sammen med tilsynelatende gode anmeldelser av hennes forestillinger, befestet hennes vilje til å fortsette med film og teater.
Tysklands herrelandslag i landhockey
Tysklands herrelandslag i landhockey er det tyske landslaget i landhockey for menn. De konkurrerer for Tyskland under internasjonale konkurranser, som Europamesterskapet i landhockey, sommer-OL og andre internasjonale landslagsturneringer.
VM i bueskyting 1935
VM i bueskyting 1935 (verdensmesterskapet i bueskyting) ble arrangert i Brussel i Belgia i 1935.
Timo Werner
Timo Werner (født 6. mars 1996) er en tysk fotballspiller som spiller for RB Leipzig.
Stuttgart
Han debuterte for VfB Stuttgart den 1. august 2013 i en kvalifiseringskamp til Europaligaen mot Botev Plovdiv. Han var 17 år 4 måneder og 25 dager gammel da han debuterte. Han er dermed den yngste spilleren som har spilt en offisiell kamp for VfB Stuttgart.
RB Leipzig
Den 14. juni 2016 signerte han en fireårs kontrakt med RB Leipzig.
Chelsea
Den 18. juni 2020 skrev han under for Chelsea FC.
Landslaget
Den 22. mars 2017 fikk han sin første landskamp for mot.
Han ble tatt ut i s tropp til FIFA Confederations Cup 2017 i Russland. Han ble også turneringens toppscorer sammen med lagkameratene Lars Stindl og Leon Goretzka.
Den 25. juni 2017 scoret han sine to første landslagsmål for mot.
Yahia El-Mekachari
Yahia El-Mekachari (født 7. februar 1990) er en tunisisk amatørbokser, som konkurrerer i lett tungvekt. Han ble tatt ut til å representere Tunisia under Sommer-OL 2012 i London, der han røk ut i åttendedelsfinalen.
Meng Fanlong
Meng Fanlong (født 5. februar 1988) er en kinesisk amatørbokser, som konkurrerer i lett tungvekt. Han ble tatt ut til å representere Kina under Sommer-OL 2012 i London, der han ble slått ut i åttendedelsfinalen.
Sam Bennett
Sam Bennett (født 16. oktober 1990 i Wervik) er en irsk landeveissyklist. I 2022 signerte han kontrakt med det tyske laget Bora-hansgrohe.
VM i bueskyting 1936
VM i bueskyting 1936 (verdensmesterskapet i bueskyting) ble arrangert i Praha i Tsjekkoslovakia i 1936.
Apteropilo
Apteropilo er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.
Kirkebekken (Halden)
Kirkebekken er en liten elv med utløp i Iddefjorden sør i Halden kommune i Viken. Elva dannes ved samløp av flere bekker på Iddesletta, og det lengste løpet er om lag 8 km.
Apteropilo
Utseende
Nokså små (3,5-6,5 millimeter), slanke, mer eller mindre brunlige maurbiller. Dekkvingene har to lyse tverrbånd. Antennene har en tre-leddet klubbe, det ytterste leddet er ofte hvitt. Kroppen er ganske tett kledt med lange, mørke, oppstående hår. Pronotum er mer eller mindre sekskantet. Dekkvingene er oftest jevnbrede med markerte "skuldre", men kan også være pæreformede.
Kirkebekken (Halden)
Det brukes ulike navn på bekken. Kartverket har ikke fastsatt noe navn, mens NVE bruker navnet Kirkebekken om hovedløpet fra Iddefjorden opp til utspringet like vest for Lille Erte. Halden kommune og Miljødirektoratet bruker navnet Furuvarpbekken om strekningen fra det nederste samløpet med Risumbekken og ut til fjorden.
Apteropilo
Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter.
Utbredelse
Slekten er kjent fra Australia.
Kirkebekken (Halden)
Bekkeløpet er relativt uforandret siden 1800-tallet, og Miljødirektoratet vurderer dette bekkesystemet som «det naturfaglig mest verdifulle bekkesystemet mellom svenskegrensen og Aust-Agder.» Bekken danner mange steder fine meandere, og gir grunnlag for et stort biologisk mangfold. Det er påvist hekkende fugl i tettheter opp til 1900 par per km², noe som også overgår tropisk regnskog.
Bekkene er også viktig gyte- og oppvekstområde for sjøørret. Det er imidlertid ikke tillatt å fiske etter den, på grunn av svært lavt høstbart overskudd. Ørretbestanden påvirkes av fysiske inngrep (bekkelukking) og tilsig fra landbruket. Spesielt problematisk er erosjon av bekkekantene i forbindelse med større nedbørsmengder.
I tillegg til ørret finnes det stam og ål i de nedre deler av bekkene.
Storbritannias herrelandslag i landhockey
Storbritannias herrelandslag i landhockey er det britiske landslaget i landhockey for menn. De konkurrerer for Storbritannia under sommer-OL. I andre landslagsturneringer deltar England, Wales, Skottland og Nord-Irland, men siden disse ikke har olympiske komiteer er det satt sammen et samlet britisk lag til OL.
De har vunnet OL to ganger, i 1920 og i 1988.
Damien Hooper
Damien Hooper (født 5. februar 1992) er en australsk amatørbokser, som konkurrerer i lett tungvekt. Han ble tatt ut til å representere Australia under Sommer-OL 2012 i London, der han røk ut i åttendedelsfinalen.
Friidrett under Sommer-OL 2016 – 5 000 meter kvinner
5000 meter for kvinner under Sommer-OL 2016 i London ble arrangert den 16.–19. august 2016 på Olympiastadion.
U18-VM i ishockey for menn
U18-VM i ishockey for menn ble arrangert første gang i 1999 i Tyskland, og blir arrangert hvert år.
Mesterskapet blir arrangert av IIHF.
Eliteserien i volleyball for kvinner 2016/17
Mizunoligaen 2016–17 er det øverste nivået i volleyball i Norge for kvinner sesongen 2016-17.
Seriespillet startet 25. september 2016 og avsluttes 12. mars 2017. Åtte lag deltar i eliteserien 2016–17.
VM i bueskyting 1937
VM i bueskyting 1937 (verdensmesterskapet i bueskyting) ble arrangert i Paris i Frankrike i 1937.
Bahram Muzaffer
Bahram Muzaffer (født 4. august 1986) er en tyrkisk amatørbokser, som konkurrerer i lett tungvekt. Han ble tatt ut til å representere Tyrkia under Sommer-OL 2012 i London, der han røk ut i åttendedelsfinalen.
Tom Hamilton
Hamilton begynte å spille gitar da han var 12 år, og spilte i lokale band sammen med blant andre Joe Perry. I 1970 spilte Hamilton og Perry i bandet The Jam Band, da de traff Steven Tyler som ble med i bandet. The Jam Band ble etter kort tid oppløst, men senere i 1970 var Hamilton, Perry og Tyler med på å starte bandet Aerosmith.
Eurypygiformes
Eurypygiformes (solriksefugler) er en orden med fugler i kladen Eurypygimorphae.
Eurypygiformes inkluderer to familier; Rhynochetidae (kaguer) og Eurypygidae (solrikser). Begge familiene består av kun en slekt og en art: slekten Rhynochetos med arten kagu (Rhynochetos jubatus) og slekten Eurypyga med arten solrikse (Eurypyga helias).